— 269 — 



sa vie durant tant seulement, quatre florins monnoye courrant en 

 Bourgoingne. Item paroillement sera tenu ledit Rodof de payer 

 tous les ans à messieurs les chanoinnes de l'église de la Magde- 

 leine dix frans dix gros à réachat de deux cens seize frans mon- 

 noye ; et aussi sera tenu de payer à messieurs les curé et chappel- 

 lains de l'église de Saint-Jehan-Baptiste de Besançon vingts solz 

 estevenans pour l'anniversaire de fut sa mère, que Dieu pardoint, 

 à réachat de vingt livres estevenantes, monnoye courrant en Bour- 

 goingne. Item, en oultre, je donne et lègue par droit d'institution 

 et hoirie audit Rodof la moitier de la rente que j'ay sur le chas- 

 tellain, recepveur et habitans de Mandurre , ainsi que je l'ay 

 acheptée de Gharle de Vy, escuyer; et vuilz et ordonne que ledit 

 Rodof preingnc et reliève tout ce que m'est deu par les maires, 

 recepveurs et bonnes gens de sondit partaige. Item je donne et 

 lègue par droit d'institution et d'hoirie à Loys d'Orssans, mon 

 jeusne fîlz, pour tout son partaige paternel et maternel, tout ce 

 que j'ay es villes, fins, finaigcs et territoires du Vernoy, de Mons, 

 de Chariey et leurs appartenances, et avec ce tout ce que j'ay es 

 villes, fins, finaiges et territoires de Sambon près Jussey, de Vy et 

 d'Ainnans près Montjustin. Item aussi luy donne le chastel de 

 Salnot et tout ce que j'ay es ville, fin, linaige et territoire d'illec 

 et en laparroiche, excepté les six quartes de scel que j'ay jà donner 

 et léguer cy devant audit Estienne, son frère. Item paroillement 

 lui donne mes diesmes de Aspat, du Puys près Florimont et de 

 Lesme près de Basle. Item luy donne le chasteaul emsamble ses 

 appartenances de Myecourt , la gerberie de Pourrentru , les terres 

 de Cuve, de Lousel et de Dampfereux. Item luy donne les diesmes 

 et rentes de Pery, de la Heulte et d'Orvain près de Bienne. Item, 

 oultre plus, donne et lègue audit Loys, mondit filz, tous les ans 

 trois charres de vin sur mon diesme de Lioustat ; et quant il aura 

 moings ne aura que cela en sera ; et quant il l'y aura plus de trois 

 charres de vin, je vuilz que ledit Estienne, mon ainnez filz, aye le 

 surplus de diesme de grainne c^'-devant mentionnez et le surplus 

 des trois charres de vin. Item je donne encour audit Loys l'aultre 

 moitier de mes rentes de Mandurre que j'ay cy-devant mentionnez ; 

 et ce tant estoit qu'elle se réachetast, que l'argent soit remployer 

 au prouffit desdiz Rodof et Loys, chascun en sa qualité , par moi- 

 tié. Item je donne et lègue audit Loys la coUacion de ma chappelle 

 de Grange-la-Yille et -celle de Sambon, et vuilz et ordonne que 

 ledit Loys reliève et preigne tout ce que m'est deu par les maires, 

 recepveurs et bons hommes de sondit partaige. Item je vuilz et 



